Lav et referat af nedenstående tekst:

Tekst:
De gule t-shirts og de gule balloner vil de næste 20 timer lyse op i og ved Anlægget i Aars, når 724 deltagere og 68 "fightere" - tidligere eller nuværende kræftpatienter - i Stafet for Livet går eller løber ruten for at samle penge ind til Kræftens Bekæmpelse. Stafet for Livet i Aars begyndte lørdag klokken 11, og de i alt 33 tilmeldte hold skal frem til søndag klokken 11 sørge for at holde gang i stafetten ved hele tiden at have et holdmedlem ude på ruten. Lørdag eftermiddag var det Svineholdet fra Hvalpsund Gymnastikforening, der havde samlet flest penge ind - 1900 kroner, mens det var virksomheden Probeco, der var kommet med den største private donation på 35.455 kroner. Selv om man ikke deltager i stafetten, er der mange spændende ting på programmet i Aars, som man kan deltage i - blandt andet stenmaling, ansigtsmaling, dans, bål med skumfiduser og masser af underholdning i løbet af eftermiddagen og  aftenen. Og så er der selvfølgelig den bevægende og traditionsrige lysceremoni, som begynder klokken 20. Lørdag aften var der samlet i alt 250.000 kroner ind. Det fulde program for Stafet for Livet i Aars kan ses på www.stafetforlivet.dk/stafet/aars . Se hele indslaget her:

Referat:
Et døgn i kræftbekæmpelsens tegn begyndte lørdag formiddag i Aars - og man kan støtte arrangementet frem til søndag klokken 11.